CELEX: E2015P0013
Language: el
Date: 2015-05-19 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Fürstliches Obergericht, Λιχτενστάιν, στις 19 Μαΐου 2015, στην υπόθεση Abuelo Insua Juan Bautista κατά Liechtensteinische Invalidenversicherung (Υπόθεση E-13/15)

5.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 366/11
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Fürstliches Obergericht, Λιχτενστάιν, στις 19 Μαΐου 2015, στην υπόθεση Abuelo Insua Juan Bautista κατά Liechtensteinische Invalidenversicherung
   (Υπόθεση E-13/15)
   (2015/C 366/09)
   Με επιστολή της 19ης Μαΐου 2015, το Fürstliches Obergericht, Λιχτενστάιν (εφετείο του Πριγκιπάτου, Λιχτεστάιν) υπέβαλε αίτηση στο Δικαστήριο της ΕΖΕΣ, η οποία παρελήφθη από τη Γραμματεία του Δικαστηρίου στις 29 Μαΐου 2015, για την έκδοση συμβουλευτικής γνώμης στην υπόθεση Abuelo Insua Juan Bautista κατά Liechtensteinische Invalidenversicherung, σχετικά με τα ακόλουθα ερωτήματα:
   
               1.
            
            
               Απαγορεύεται σε δικαιούχο παροχών (προσφεύγοντα), επειδή ο φορέας οφειλέτης δεσμεύεται από τις γνωματεύσεις του φορέα του τόπου διαμονής ή κατοικίας σύμφωνα με το άρθρο 87 παράγραφος 2 δεύτερη φράση του κανονισμού (EE) αριθ. 987/2009, να αμφισβητήσει τις γνωματεύσεις αυτές στο πλαίσιο της διαδικασίας ενώπιον του φορέα οφειλέτη;
            
         
               2.
            
            
               Σε περίπτωση καταφατικής απαντήσεως στο πρώτο ερώτημα: η εν λόγω δεσμευτική ισχύ εφαρμόζεται επίσης σε διαδικασίες ενώπιον δικαστηρίων οι οποίες, βάσει των εθνικών δικονομικών διατάξεων, προκύπτουν από διαδικασίες ενώπιον του φορέα οφειλέτη;